**Водещи технологични експерти от цял свят ще споделят опит на IAB Digital Day 2024**

*Събитието ще се проведе на 14 ноември и ще представи глобален и локален поглед върху бъдещите тенденции в дигиталния маркетинг*

IAB Digital Day ще проведе 14-ото си издание на 14 ноември в Интерпред под наслов „Generationally Speaking”. Избраната тема ще разкрие повече за бързия темп на развитие на технологичните иновации и ще отдели специално внимание на отличителните характеристики между различните поколения. Традиционно насочена към бъдещето на дигиталния маркетинг, това издание на конференцията ще разгледа области като социални последици, регулации и образование в дигиталната сфера.

Водещи експерти от света и България ще споделят своите провокиращи изводи и послания, които да водят промяната през следващото десетилетие. Сред тях са Мариус Мангану, управляващ директор, Tremend и Флорин Йонеску, вицепрезидент „Потребителски услуги“, Tremend. Двамата ще разкажат как изкуствения интелект и интегрирането му в комуникациите може да изиграе голяма работа в комбинирането на маркетинга и информационните технологии. Светлана Тачева, лидер на “Data Intelligence” звеното, част от Publicis Groupe България ще сподели знания за това как се променя медийната консумация през поколенията и как експертите трябва да навигират тези промени.

Как да направим дигиталните кампании ефективни с помощта на AI и как да накараме алгоритмите да работят в наша полза ще разкаже Александър Георгиев, директор „Дигитални трансформации“, Digitas Sofia, част от Publicis Groupe България. Марцел Вас, главен изпълнителен директор и собственик на Etarget ще даде своята гледна точка на това как да задържаме вниманието на аудиторията си чрез дисплей рекламите. Представители на Банка ДСК и Pierre Fabre ще разкажат за дигиталната трансформация в различните индустрии от гледната точка на бизнеса.

За различията между поколенията и как се отразяват те на дигиталните кампании ще дадат ценни прозрения и експерти от BBR Saatchi&Saatchi, ALEPH/TikTok, Index Exchange, както и лектори с дългогодишен опит. Представители на Netinfo, bTV, dir.bg и Икономедиа ще се включат в медиен панел, за да дискутират как медиите се напасват към различните поколения и техните нагласи.

Пълната програма с лекторите, които ще споделят интересни прозрения от дългогодишната си практика и ще разкрият своята гледна точка за бъдещето пред индустрията, са достъпни на [уебсайта на IAB Bulgaria](https://iabbg.net/digital-day/iab-digital-day-2024/).

Желаещите да присъстват могат да се възползват от пакетно предложение и да закупят три билета на цената на два.

Събитието се провежда с подкрепата на A1, Банка ДСК, ALEPH, Pierre Fabre, JPoint, Superhosting.bg, Storytel, Ficosota, Volt Premium Taxi, Rosslyn Hotel, Nescafe Dolce Gusto, Prodesign, БАР, БАКА, БДВО, БАПРА, together&, bTV, Нетинфо, Икономедиa, Economic, Дарик, Мениджър, 24 часа, Star Channel, Булевард България, MSL Sofia, част от Publicis Groupe България, Etarget, Coca-Cola, Domaine Boyar и Heineken.